Notícies Costa Daurada - Troben sense vida l'home de 84 anys desaparegut a Cambrils
L’home ha estat vist des d’un helicòpter que participava en la recerca, que ha donat l’avís perquè un grup d’efectius propers accedissin fins al lloc a peu. Tècnics sanitaris han confirmat la mort de l’home. Ara s’està a l’espera que el metge forense confirmi la identificació i la policia científica analitzi el lloc dels fets per poder fer l’aixecament del cadàver.
La principal hipòtesi és que l’home, que patia un principi d’alzheimer, es podria haver desorientat durant el camí de tornada al seu domicili.
A través d'un comunicat, l’Ajuntament de Cambrils ha lamentat el trist desenllaç i ha expresat l'agraïment a l’intens esforç de recerca de més de 48 hores per part d’efectius de la Policia Local, Mossos i Guardia Civil, Bombers i Creu Roja i la col·laboració de la ciutadania que s’ha implicat en les tasques de recerca.
Darrera modificació elDivendres, 22 Març 2019 14:00
Més en aquesta categoria: « Primers tràmits per implantar el tren-tram entre Cambrils i Salou Recullen més de 300kg de brossa a la platja del Regueral »